
RĪGAS VALSTSPILSĒTAS PAŠVALDĪBAS ĀRTELPAS UN MOBILITĀTES DEPARTAMENTS
Ģertrūdes iela 36, Rīga, LV-1011, tālrunis 67012222, e‑pasts: amd@riga.lv

RĪKOJUMS

Rīgā

	14.09.2026.
	
	Nr. AMD-26-431-rs




	Par satiksmi filmēšanas laikā




Ministru kabineta 19.01.2016. noteikumu Nr. 42 “Kārtība, kādā aizliedzama vai ierobežojama satiksme” 2.4. un 3.2. apakšpunktu, Rīgas domes 30.08.2023. saistošo noteikumu Nr. RD-23-235-sn “Rīgas valstspilsētas pašvaldības nolikums” 37.6.12. apakšpunktu, Rīgas domes 24.01.2024. nolikuma Nr. RD-24-382-no “Rīgas valstspilsētas pašvaldības Ārtelpas un mobilitātes departamenta nolikums” 6.26.1. apakšpunktu, kā arī ņemot vērā Location Unit SIA 14.09.2026. iesniegumu par reklāmas klipa filmēšanu:

1. Noteikt, ka:
1.1. tiks aizliegta transportlīdzekļu apstāšanas un stāvēšana (izņemot transportlīdzekļus ar speciālām Location Unit SIA izsniegtām atļaujām atbilstoši paraugam pielikumā), kā arī nepieciešamības gadījumā atstātie transportlīdzekļi tiks piespiedu pārvietoti uz citu stāvēšanai atļauto vietu:
1.1.1. no 18.09.2026. plkst. 17.00 līdz 20.09.2026. plkst. 19.00:
1.1.1.1. Akas ielā, posmā no Lāčplēša ielas līdz Ģertrūdes ielai;
1.1.1.2. Lāčplēša ielā, posmā no Akas ielas līdz ēkai Lāčplēša ielā 30;
1.1.2. no 17.09.2026. plkst. 18.00 līdz 22.09.2026. plkst 09.00:
1.1.2.1. Friča Brīvzemnieka ielas labajā pusē, posmā no dzezceļa pārvada līdz ēkai Friča Brīvzemnieka ielā 26/28;
1.1.2.2. Ojāra Vācieša ielas labajā pusē, posmā no Mazās Nometņu ielas līdz tiltiņam pāri Mārupītei;
1.2. 20.09.2026. no plkst. 6.30 līdz plkst. 15.30 nepieciešamības gadījumā līdz 20 minūtēm tiks ierobežota vai slēgta transportlīdzekļu satiksme un gājēju kustība:
1.2.1. Lāčplēša ielā, posmā no Brīvības ielas līdz ēkai Lāčplēša ielā 30;
1.2.2. Tērbatas ielā, posmā no Blaumaņa ielas līdz Ģertrūdes ielai.

2. Par filmēšanas norisi ir atbildīga Location Unit SIA lokāciju menedžere Nikola Krištopane (tālrunis 29471279, e-pasts: nikola@locationunit.lv).

3. Rīgas valstspilsētas pašvaldības policijai:
3.1. nepieciešamības gadījumā pieprasīt SIA “A.K.7” nodrošināt autoevakuatorus un pārvietot atstātos transportlīdzekļus uz citu stāvēšanai atļauto vietu 1.1. apakšpunktā minētajās vietās norādītajos laikos;
3.2. ierobežot vai nepieciešamības gadījumā līdz 20 minūtēm slēgt transportlīdzekļu satiksmi un gājēju kustību 1.2. apakšpunktā minētajā vietā norādītajā laikā.

4. Filmēšanas organizatore Location Unit SIA:
4.1. veiks norēķinus ar Rīgas valstspilsētas pašvaldības policiju par 3. punktā minētajiem pakalpojumiem;
4.2. veiks norēķinus ar SIA “Rīgas luksofors” par satiksmes organizācijas shēmu izstrādi un satiksmes organizācijas tehnisko līdzekļu izvietošanu;
4.3. veiks norēķinus ar SIA “A.K.7” par 6. punktā minētajiem pakalpojumiem;
4.4. veiks norēķinus ar Rīgas pašvaldības sabiedrību ar ierobežotu atbildību “Rīgas satiksme” par 5. punktā minētajiem pakalpojumiem;
4.5. nodrošinās apstāšanās un stāvēšanas noteikumu ievērošanu filmēšanas norises vietās norādītajā laikā;
4.6. nodrošinās iedzīvotāju un uzņēmumu, kuri atrodas minētajā ielas posmā, transportlīdzekļu piebraukšanu pie dzīvesvietas vai uzņēmuma;
4.7. nodrošinās sabiedrisko kārtību filmēšanas norises vietā norādītajā laikā;
4.8. nodrošinās 1. punktā minēto teritoriju sakopšanu trīs stundu laikā pēc filmēšanas pabeigšanas.

5. Rīgas pašvaldības sabiedrībai ar ierobežotu atbildību “Rīgas satiksme” slēgt tās pārvaldījumā esošās autostāvvietas 1. punktā minētajās vietās norādītajā laikā.

6. SIA “A.K.7” nepieciešamības gadījumā nodrošināt autoevakuatorus 1. punktā minētajā vietā norādītajā laikā pēc Rīgas valstspilsētas pašvaldības policijas pieprasījuma.

7. SIA “Rīgas luksofors” nodrošināt satiksmes organizācijas shēmas izstrādi un satiksmes organizācijas tehnisko līdzekļu izvietošanu.

8. Rīgas valstspilsētas pašvaldības Centrālās administrācijas Komunikācijas pārvaldei:
8.1. nodrošināt informācijas par izmaiņām transportlīdzekļu satiksmē filmēšanas laikā publiskošanu Rīgas valstspilsētas pašvaldības komunikācijas kanālu resursos;
8.2. publicēt rīkojumu Rīgas valstspilsētas pašvaldības oficiālajā tīmekļvietnē www.riga.lv.


	Direktors
	K.Kauliņš




	Stoķis 67012708

